CELEX: C2006/074/10
Language: et
Date: 2006-03-25 00:00:00
Title: Kohtuasi C-5/06: Eelotsusetaotlus, mille esitas Finanzgericht Düsseldorf  2. jaanuri 2006 . aasta määrusega kohtuasjas Jülich AG versus Hauptzollamt Aachen

25.3.2006   
            
            
               ET
            
            
               Euroopa Liidu Teataja
            
            
               C 74/4
            
         Eelotsusetaotlus, mille esitas Finanzgericht Düsseldorf 2. jaanuri 2006. aasta määrusega kohtuasjas Jülich AG versus Hauptzollamt Aachen
   (Kohtuasi C-5/06)
   (2006/C 74/10)
   Kohtumenetluse keel: saksa
   Euroopa Ühenduste Kohus on saanud Finanzgericht Düsseldorf 2. jaanuari 2006. aasta määrusega kohtuasjas Jülich AG v. Hauptzollamt Aachen esitatud eelotsusetaotluse, mis saabus kohtukantseleisse 9. jaanuaril 2006.
   Finanzgericht Düsseldorf küsib Euroopa Kohtult eelotsust järgmistes küsimustes:
   
               1.
            
            
               Kas nõukogu 19. juuni 2001. aasta määruse (EÜ) nr 1260/2001 (1) suhkrusektori turgude ühise korralduse kohta artiklit 15 tuleb tõlgendada nii, et eksporditava ülejäägi kindlaks määramisel tuleb arvestada ainult nende suhkru, isoglükoosi ja insuliinsiirupi ekspordikogustega, millega seoses on tegelikult eksporditoetusi makstud?
            
         
               2.
            
            
               Juhul, kui vastus esimesele küsimusele on jaatav, siis kas komisjoni 20. veebruari 2002. aasta määruse (EÜ) nr 314/2002 (2), milles sätestatakse suhkrusektori kvoodisüsteemi kohaldamise üksikasjalikud eeskirjad, mida on muudetud komisjoni 27. juuni 2003. aasta määrusega (EÜ) nr 1140/2003 (3), artikli 6 lõige 4 on kehtetu?
            
         
               3.
            
            
               Juhul, kui vastus esimesele küsimusele on eitav, siis kas nõukogu 19. juuni 2001. aasta määruse (EÜ) nr 1260/2001 suhkrusektori turgude ühise korralduse kohta artiklit 15 tuleb tõlgendada nii, et nii eksporditava ülejäägi kui ka keskmise kahju suhkru tonni kohta kindlaks määramisel tuleb arvestada koguekspordiga isegi juhul, kui vastaval turundusaastal ei ole makstud eksporditoetusi seoses selle ekspordikoguse teatava osaga?
            
         
               4.
            
            
               Juhul, kui vastused esimesele, teisele ja kolmandale küsimusele on jaatavad, siis kas komisjoni 14. oktoobri 2004. aasta määrus (EÜ) nr 1775/2004 (4), millega kehtestatakse suhkrusektori toodangumaks 2003/04 turundusaasta jaoks, on kehtetu?
            
         
      (1)  ELT L 178, lk 1.
   
      (2)  ELT L 050, lk 40.
   
      (3)  ELT L 160, lk 33.
   
      (4)  ELT L 316, lk 64.